Ons - INK - INK Ons - INK
Datum gepubliseer: 12 Julie 2019 Aantal woorde: 209 679 Kere gelees ♥4
Slu het elkedag en maandeindes hulself met dieselfde onopmerklikheid in ons gedagtes kom vestig en op hul katvoet manier het dink en kommer ons voel en wees kom verja. Die vonkel verdof.
Dit torring aan die hart en maak die deur ewe flambojant oop vir twyfel, onsekerheid en angs.
Die winter is nie lekker nie. Ons laataand-lagge het in die herfs begin, asof dit die koue wou ontduik en die ryp wou misken.
Ek wil terug keer na die herfs … of vooruit hardloop na die lente. Ek wil die knusheid van jou bors opsoek en ons daar binne vind. Daar vind ek vrede. Voel ek hoe ontspanning my in hart en siel oorneem. Voel ek hoe die vonkel van ‘n ou glimlag my oë oplig. Voel ek hoe spontane sprankel sy plek weer vind. Voel ek hoe ons, onself oorgee aan die oomblik. En dan, dan voel ons weer soos ons. Geen kommer. Geen wonder. Net ek. Net jy. In ‘n perfekte ons.
Ek verlang sommer saam met jou.
3 Lede, 128 gaste aanlyn